**Технологии в микроелектрониката**

Курсът Технологии в микроелектрониката се предлага за бакалаври от специалността “Инженерна физика”, а също и за други специалности във ФзФ на СУ, които се нуждаят от основни познания в областта на съвременната микроелектроника и за нуждите на съвременните информационни технологии.

Курсът дава основни идеи и знания за технологичните процеси и физичните основи на израстването на кристални твърдотелни материали и тънки филми, които се явяват основа на модерните микро- и оптоелектроника. Като второ направление се разглеждат технологичните процеси за производство на микроелектронни прибори и интегрални схеми.

Практическа илюстрация на курса се реализира в лабораторни упражнения.

Контролът се осъществява от преподавателя чрез подготвяне на самостоятелна работа на тема по избор през семестъра.